b'\n_START_ARTICLE_\nEtni\xc4\x8dna identiteta\n_START_PARAGRAPH_\nEtni\xc4\x8dna identiteta je temeljna skupinska identiteta razli\xc4\x8dnih kultur oziroma dru\xc5\xbeb. Ljudem je pripisana skupna identifikacija in pomeni skupinski vidik posameznikove identitete. Posameznik je rojen v dolo\xc4\x8deni skupnosti, ki ima svoje etni\xc4\x8dne zna\xc4\x8dilnosti. Pri tem je etni\xc4\x8dna identiteta povezana vsaj s \xc5\xa1tirimi kontinuitetami: bivalno ali teritorialno, biolo\xc5\xa1ko oziroma geneti\xc4\x8dno (resni\xc4\x8den ali samo umi\xc5\xa1ljen skupni izvor), jezik, politi\xc4\x8dno - ekonomsko oziroma politi\xc4\x8dno organiziranostjo in sklenjenim gospodarskim obmo\xc4\x8djem. Ni nujno, da se pri vseh etni\xc4\x8dnih skupinah pojavljajo vse navedene kontinuitete. Definicijo etni\xc4\x8dne identitete sodolo\xc4\x8dajo razmejitve med etni\xc4\x8dno skupino, narodom in nacijo. Z etni\xc4\x8dno identiteto so povezane \xc5\xa1tevilne skupinske identitete od plemenske ali klanske do narodne ali nacionalne. Dodatno razse\xc5\xbenost etni\xc4\x8dne identitete zapleta vpra\xc5\xa1anje o dr\xc5\xbeavljanski pripadnosti. Etni\xc4\x8dne identitete se \xc4\x8dlovek zave predvsem v okoli\xc5\xa1\xc4\x8dinah, ko je prizadeta kolektivna pripadnost (mednacionalni spori, vojne, idr.). Sodobne opredelitve etni\xc4\x8dne identitete poudarjajo njeno odvisnosti od \xc5\xa1ir\xc5\xa1ih dru\xc5\xbebenih in politi\xc4\x8dnih razmer.'